open-index/open-wikipedia-markdown huggingface dataset:
அழுங்காமை

**அழுங்காமை** (*Hawksbill turtle*):  கடல் ஆமைகளில் மிகவும் அழகான ஒன்று. இதன் அறிவியல் பெயர் *Ertmochelys Imbricata* ஆகும். அழுங்காமை தவிட்டு நிறத்தில் மஞ்சள் புள்ளிகளுடன் கூடிய மேலோட்டைப் பெற்றிருக்கும். இவற்றின் உதடுகள் பருந்தின் அலகுபோல அமைந்திருப்பது இவற்றின் சிறப்புத் தன்மையாகும். உதடுகளைப் பயன்படுத்தி இவை சிப்பிகளை உடைத்துத் தின்னும். ஒரு மீட்டர் நீளம்வரை வளரும். அந்தமான் கடலில் இவை அதிகமாகக் காணப்படுகின்றன. அரிதாக இவை இந்தியாவின்  கிழக்குக் கடற்கரைப் பகுதிகளுக்கு முட்டையிடுவதற்காக வருவதுண்டு. ஒரு முறையில் இவை, 96 முதல் 182 முட்டைகள்வரை இடும். இவற்றின் இறைச்சி விஷத்தன்மையுள்ளது. எனவே இவற்றை யாரும் உண்பதில்லை. ஆயினும் இவற்றின் அழகான மேல் ஓட்டுக்காக இவை பெருமளவில் கொல்லப்படுகின்றன.

## மேலதிக வாசிப்புக்கு
* Lutz, P.L., and J.A. Musick (eds.). 1997. The Biology of Sea Turtles. CRC Press, Inc., Boca Raton, FL.

* Lutz, P.L., J.A. Musick, and J. Wyneken (eds.). 2003. The Biology of Sea Turtles, Volume 2. CRC Press, Inc., Boca Raton, FL.

* Meylan, A. and A. Redlow. 2006. Eretmochelys imbricata – hawksbill turtle. Chelonian Research Monographs 3:105-127.

* National Marine Fisheries Service and U.S. Fish and Wildlife Service. 1993. Recovery plan for hawksbill turtle (Eretmochelys imbricata) in the U.S. Caribbean, Atlantic, and Gulf of Mexico. National Marine Fisheries Service, St. Petersburg, FL.

* National Marine Fisheries Service and U.S. Fish and Wildlife Service. 1998. Recovery plan for U.S. Pacific populations of the hawksbill turtle (Eretmochelys imbricata). National Marine Fisheries Service, Silver Spring, MD.

* National Marine Fisheries Service and the U.S. Fish and Wildlife Service. 2007. Hawksbill sea turtle (Eretmochelys imbricata) 5-year review: summary and evaluation.

* Rhodin, A.G.J., and P.C.H. Pritchard (eds.). 1999. Special Focus Issue: The Hawksbill Turtle, Eretmochelys imbricata. Chelonian Conservation and Biology 3(2):169-388.
## மேற்கோள்கள்

## வெளியிணைப்புகள்

* 
* US National Marine Fisheries Service hawksbill sea turtle page
* Florida Sea Turtle information  Florida Fish and Wildlife Conservation Commission Fish and Wildlife Research Institute 
* WWF-Malaysia's Hawksbill Turtles Satellite Telemetry Website WWF-Malaysia's website featuring the journey of two satellite tracked hawksbill turtles and other information about hawksbill sea turtles in the region of Malacca, Malaysia.
* Seaturtle.org Home to sea turtle conservation efforts such as the Marine Turtle Research Group and publisher of the Marine Turtle Newsletter.
* Hawksbill Turtle in Bocas Del Toro 
பகுப்பு:கடல் ஆமைகள்
மாபூதனார்

**மாபூதனார்** என்பவர் பாட்டியல் இலக்கணம் பாடிய புலவர்களில் ஒருவர். இவரது நூல் முழுமையாகக் கிடைக்கவில்லை. பன்னிரு பாட்டியல் என்னும் நூலில் இவரது பாடல்களில் சில அடைவாக்கப்பட்டுள்ளன. பாட்டியலின் மூன்று பகுதிகளில் ஒன்றான இனவியல் பகுதியில் இவரது பாடல்கள் இடம் பெற்றுள்ளன. மங்கல வெள்ளை, தாண்டகம் ஆகிய சிற்றிலக்கியங்களுக்கு அவை இலக்கணம் கூறுகின்றன.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

பகுப்பு:தமிழ்ப் புலவர்கள்
திரிபுரனேனி இராமசாமி

**திரிபுரனேனி இராமசாமி** (சவுத்ரி) (Tripuraneni Ramaswamy ) (தெலுங்கு త్రిపురనేని రామస్వామి) (ஜனவரி 15, 1887 - ஜனவரி 16, 1943) ஆந்திராவில் வாழ்ந்த ஒரு வழக்கறிஞர், நாடக ஆசிரியர் மற்றும் சீர்திருத்தவாதி.

இன்றைய ஆந்திர பிரதேசத்தின் கிருஷ்ணா மாவட்டத்தில் Angaluru கிராமத்தில் விவசாயக் குடும்பத்தில் பிறந்தவர் இராமசாமி. தனது 23ஆம் வயதுக்குப் பின்னர் மெட்ரிக்குலேசன் தேர்வில் தேர்ச்சி அடைந்த இராமசாமி அதே ஆண்டில் இரு நாடகங்களை எழுதினார்.

1914 இல், அவர் பிரிட்டனுக்குச் சென்று சட்டம் பயின்றார். அதே போல் டப்ளினில் ஆங்கிலம் இலக்கியம் மற்றும் நவீன ஐரோப்பிய கலாச்சாரம் படித்தார். இந்த நேரத்தில், அங்கிருந்தபடியே ஆந்திராவில் வெளிவந்து கொண்டிருந்த கிருஷ்ணா பத்ரிகா எனும் வார இதழில் எழுதினார். இந்திய விடுதலைப் போராட்டத்தில் ஆர்வம் கொண்ட  இராமசாமி பல தேசபக்திப் பாடல்களை எழுதினார்.

இந்தியாவிற்கு திரும்பிய இராமசாமி சிலகாலம் தெனாலி நகரத்தில் வழக்கறிஞராகப் பணியாற்றினார். அதன் பின்னர் சாதி ஒழிப்பு, சமுதயாய சீர்திருத்தம் போன்றவைகளில் கவனம் செலுத்தலானார்.

தனது பகுத்தறிவு எண்ணங்களை வெளிப்படுத்தும் கருவியாக இலக்கியத்தைப் பயன்படுத்திக் கொண்ட இராமசாமி நடைமுறைக்கு ஒவ்வாத பல மூடநம்பிக்கைகளைக் கடுமையாகச் சாடினார். அவரது புகழ் பெற்ற நூலான சூத்ர புராணம் பழைய புராணங்களைக் கடுமையாகத் தாக்கியது.

பெரியார், அம்பேத்கர், புலே போன்ற பல சமூக சீர்திருத்தவாதிகளைப் போல இராமசாமியும் காங்கிரசைக் கடுமையாக எதிர்த்தார். புலே அவர்களைப் போலவே இவரும் ஆங்கில ஆட்சியையே விரும்பினார்.

இவர் எழுதிய சம்புக வதம் எனும் கவிதை நூல் காந்தியடிகள் மற்றும் இந்துக் கட்சியினர் விரும்பிய இராமராஜ்யத்தில் சூத்திரர்களின் நிலை என்னவாகும் என்ற அச்சத்தை உண்டாக்கியது.

இந்துத் திருமணச் சடங்குகளை எதிர்த்த இராமசாமி எளிமையான விவாக விதி ஒன்றை ஏற்படுத்தினார். எளிமைத் திருமணங்கள் பலவற்றைத் தானே முன்னின்று நடத்தியும் வைத்தார்.

## மேற்கோள்கள்

பகுப்பு:1887 பிறப்புகள்
பகுப்பு:1943 இறப்புகள்
பகுப்பு:ஆந்திரப் பிரதேச மக்கள்
பகுப்பு:கிருஷ்ணா மாவட்ட மக்கள்
பகுப்பு:இந்திய சமுதாய மறுமலர்ச்சியாளர்கள்
பெருந்தலைக் கடலாமை

**பெருந்தலைக் கடலாமை** (*Loggerhead sea turtle*, *Caretta caretta*) என்பது உலகில் பரந்து காணபப்டும் கடலாமை வகைகளுள் ஒன்று ஆகும். இவை 90 செ.மீ (35 அங்குலம்) வளரக்கூடிய இதன் எடை 135 கி ஆகும். இது மஞ்சள் முதல் பழுப்பு நிறங்களில் காணப்படும். உலகில் மிகப்பெரிய கடினமான ஓட்டைக்கொண்ட இரண்டாவது ஆமை இதுவாகும். இவற்றின் ஆயுட்காலம் 47 ஆண்டுகள் தொடக்கம் 67 ஆண்டுகள் வரையாகும்.
 
## மேற்கோள்கள்

## வெளியிணைப்புகள்

* 

பகுப்பு:கடல் ஆமைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கமலாலய புராணம்

**கமலாய புராணம்** என்பது  தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தரால் செய்யப்பட்ட நூல். கமலாலயம் என்பது திருவாரூர் கோயிலிலுள்ள குளத்தின் பெயர். கமலாலய புராணத்திற்கு *ஆதி கமலாலய மகாத்மியம்* என்னும் பெயரும் உண்டு. இதில் 24 சருக்கங்களும், 1066 பாடல்களும் உள்ளன.  

இந்நூலில் சந்தப் பாடல்களும் மடக்கு நடையும் காணப்படுகின்றன. ஒவ்வொரு சருக்கத்தின் இறுதியிலும் நூலைக் கேட்டோர் எய்தும் பலன் கூறப்படுகிறது. திருவாரூர் சோழர் தலைநகரமாக விளங்கியது, மனுநீதிச் சோழன் ஆண்டது முதலான செய்திகள் இதில் கூறப்பட்டுள்ளன. 

இந்த நூலிலுள்ள ஒரு பாடல்
:ஆரியம் கற்று முற்றும் அறிவுடையாளர் வாழ்க
:ஆரியம் தெரி துஞ்சாரும் அருந்தமிழ் ஆய்வார் வாழ்க
:ஆரியம் தமிழ் ஆராயும் அதிமதி நிபுணர் வாழ்க
:ஆரியம் தமிழ் ஆய்வார்க்கு அணுக்கரும் வாழ்க அன்பால்

*இந்த நூல் எழுதப்பட்ட ஆண்டு கி. பி. 1546.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, 2005

பகுப்பு:16 ஆம் நூற்றாண்டுத் தமிழ் நூல்கள்
கருணாமிர்தம்

**கருணாமிர்தம்** என்னும் நூல் சைவ இலக்கியங்களில் ஒன்று. இது *[[சிவஞான வள்ளல்]]* என்பவரால் செய்யப்பட்டது. 64 விருத்தங்கள் கொண்டது. பெரும்பாலான விருத்தங்கள் “திருப்புலி வனத்துளானே” என முடிகின்றன. புலிவனம் என்பது புலி பூசித்த தலம் என்பது ஐதிகம். புலி திரிந்த காடு எனக் காண்பது அறிவியல்.  இந்தப் புலிவனம் செங்கற்பட்டு வட்டத்தில் உள்ள ஓர் ஊர் என்கின்றனர். 

இதன் பாடல் ஒன்றில் சிவவாக்கியார் என்னும் சித்தர் பெயர் சிவாக்கியார் எனக் குறிப்பிடப்பட்டுள்ளது.

இதன் பாடல் ஒன்று:
:சைவ சித்தாந்தம் எல்லாம் தானவன் ஆகி நிற்றல்
:மையறு வேத சித்தம் மற்றது தானே என்னல்
:உய்வகை இரண்டும் ஒன்று என்று ஓதி என் உயிர்க்கு லாபம்
:செய்த சற்குரவன் நீயே திருப்புலி வனத்துளானே

இந்த நூலின் காலம் 15ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
சத்திய ஞான போதம்

சத்திய ஞான போதம் என்பது சிவஞான வள்ளல் இயற்றிய 20 நூல்களில் ஒன்று. நூலின் காலம் 15ஆம் நூற்றாண்டு. 

இதன் சிறப்புகள்
:கொல்லாமையை வலியுறுத்துதல்
:தசகாரியத்தின் விளக்கத்தை மூன்றே பாடல்களில் கூறுதல்
:சந்நியாசம், அதிவருணாச்சிரமி ஆகியவற்றுக்கு இலக்கணம் கூறுதல் 
முதலானவை

இந்நூல் அடிகளில் ஒன்று
:கொல்லா விரதமே விரதம், தேவி காலோத்திரத் தேற்றமே தேற்றம்
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
உடுக்கைப்பாட்டு

thumb|190px|உடுக்கை
**** என்பது, உடுக்கை என்னும் இசைக்கருவியை, இசைத்துப் பாடப்படும் கலை ஆகும். இது இசைக்கருவியால், பெயர் பெற்ற கலையாகும். உடுக்கைப்பாட்டிற்குரிய கதைப்பாடல்களாக, *அண்ணன்மார் சாமி கதை*, *காத்தவராயன் கதை*, *மதுரை வீரன் கதை மற்றும் அம்மன் கதைகள் *ஆகியன உள்ளன. பெரும்பாலும் வண்ணார், நாவிதர் சாதி மற்றும் முதலியார், வன்னியர் சாதியை  சேர்ந்த கலைஞர்களும்  இக்கலையை நிகழ்த்துகின்றனர். இக்கலை புதுச்சேரி, கோயம்புத்தூர், ஈரோடு, உடுமலைப்பேட்டை, பழனி, திருச்சி முதலிய பகுதிகளிலும், கோவில்களிலும், பிற இடங்களிலும் நிகழ்த்தப்படுகிறது.

## வெளி இணைப்புகள்



பகுப்பு:தமிழர் நாட்டுப்புறவியல்
உறுமி கோமாளியாட்டம்

**** என்பது, உறுமி என்ற இசைக்கருவியின் பின்னணியில், ஒன்றோ இரண்டோ கோமாளிகள் ஆடும்  ஆட்டமாகும்.   தை மாதம் பொங்கல் விழா முடிந்த அடுத்த நாள், இக்கலை நிகழ்த்தப்படும்.  புல்லாங்குழல் , கஞ்சிரா, உறுமி ஒருமுகப்பேரிகை ஆகியன, இக்கலைக்குரிய  இசைக்கருவிகளாகும். இக்கலை வடஆற்காடு, தென்னாற்காடு, செங்கல்பட்டு, திருச்சி, சேலம்  ஆகிய மாவட்டங்களின் ஊர்ப்புறங்களில் நிகழ்கிறது.

## வெளி இணைப்புகள்


பகுப்பு:தமிழர் நாட்டுப்புறவியல்
எசு/2012 பி 1

**எசு/2012 (134340) 1** (*S/2012 (134340) 1*) வேறுபெயர்கள் **எசு/2012 பி 1** (*S/2012 P 1*) அல்லது **பி5** (*P5*) என்பது புளூட்டோ என்ற குறுங்கோளின் இயற்கைத் துணைக்கோள் (நிலவு) ஆகும். இது புதிதாகக் கண்டறியப்பட்டு 2012 சூலை 11 இல் அறிவிக்கப்பட்டது. இது புளூட்டோவின் ஐந்தாவது துணைக்கோள். இதன் நான்காவது துணைக்கோள் எசு/2011 பி1 கண்டறியப்பட்டு ஒரு ஆண்டின் பின் இது கண்டறியப்பட்டுள்ளது.

## கண்டுபிடிப்பு
இத்துணைக்கோள் கடந்த 2012 சூன் 26 முதல் சூலை 9 வரையான காலப்பகுதியில் ஹபிள் விண்வெளித் தொலைநோக்கியில் பொருத்தப்பட்டிருந்த வைட்பீல்ட் புகைப்படக்கருவி 3 இன் மூலம் பிடிக்கப்பட்ட ஒன்பது தொகுதி படிமங்களின் மூலம் கண்டறியப்பட்டுள்ளது. இக்கண்டுபிடிப்பின் மூலம் அடையப்பட்டுள்ள புதிய தரவுகள் புளூட்டோ பற்றிய பல தகவல்களை தரும் என நம்பப்படுகின்றது.

## பௌதீக இயல்புகள்
இத் துணைக்கோளின் விட்டம் 10-25 கிலோமீட்டர் எனக் கணிக்கப்பட்டுள்ளது. இப்பெறுமானங்கள் துணைக்கோளின் மேல் கீழ் எல்லைகளில்  முறையே 0.35 மற்றும் 0.04 கணிப்புள்ள வெண் எகிர்சிதறல்களை அனுப்பிப் பெற்றுக்கொண்ட தோற்றளவுகளாகும்

## மேற்கோள்கள்


பகுப்பு:புளூட்டோவின் துணைக்கோள்கள்
இராய் படையாச்சி

**இராதாகிருஷ்ண இலட்சுமண (இராய்) படையாச்சி** (*Radhakrishna Lutchmana "Roy" Padayachie*, மே 1, 1950 - மே 5, 2012) தென்னாப்பிரிக்கத் தமிழரும் அரசியல்வாதியும் ஆவார். இவர் தென்னாப்பிரிக்கக் குடியரசின் பொதுத் துறை மற்றும் நிர்வாகத்திற்கான அமைச்சராகப் பணியாற்றினார்.

## வாழ்க்கை
இவரது சொந்த ஊர் தமிழ்நாட்டிலுள்ள சென்னைக்கு அருகிலுள்ள ஊரமங்கலம் ஆகும். இவரது கொள்ளுத் தாத்தனார் ஆங்கிலேயர்களால் ஆப்பிரிக்காவிற்கு கூலியாளாக அழைத்து வரப்பட்டவர். இவரின் பெற்றோர் தென்னாப்பிரிக்காவிலும், பெற்றோரின் பெற்றொர் மொரிசியசிலும் பிறந்தவர்கள் ஆவர். டர்பன்-வெஸ்ட்வில் பல்கலைக்கழகத்திலும் இளமாணிப் பட்டமும், லண்டன் பல்கலைக்கழகத்தில் முதுமாணிப் பட்டமும் பெற்றவர்.

இவர் 1972 ஆம் ஆண்டு ஆப்பிரிக்கத் தேசிய காங்கிரசில் இணைந்தார். நடால் இந்தியக் காங்கிரசின் சிறப்பு உறுப்பினராகவும் பனியாற்றினார். உலக வங்கி, யுனெசுக்கோ, யுனிசெப்பு ஆகியவற்றின் சார்பாகப் பணியாற்றினார். 1976 முதல் 1979 வரை ரெக்கிட் அண்டு கோல்மன் நிறுவனத்தில் நுண்ணுயிரியல் வல்லுநராகவும், 1979 முதல் 1980 வரை ஷெல் நிறுவனத்தில் வேதியியல் ஆய்வாளராகவும் பணியாற்றினார். அதே வேளையில் ஆப்பிரிக்கத் தேசியக் காங்கிரசின் இரகசிய செயற்பாடுகளில் ஈடுபட்டுள்ளார்.
 
ஏப்ரல் 2004 ஆம் ஆண்டில் தகவல்தொடர்பு துணை அமைச்சராக நியமிக்கப்பட்டார். 2010 ஆம் ஆண்டில் பொதுத்துறை மற்றும் நிருவாக துணை அமைச்சராகவும், 2011 ஆம் ஆண்டு முதல் இறக்கும் வரை பொதுத்துறை மற்றும் நிருவாக அமைச்சராகவும் பணியாற்றினார்.

## மறைவு
இவர் எத்தியோப்பியாவிற்கு அரசுப் பயணம் மேற்கொண்டபோது 5 மே 2012 ஆம் ஆண்டு தங்கியிருந்த விடுதி அறையில் இறந்தார்

## மேற்கோள்கள்

## வெளி இணைப்புகள்
*Minister of Communications of the Republic of South Africa 
*Radhakrishna Padayachi -  From South Africa to an Indian village 
*GTF pays tribute to Comrade Roy at state funeral - S Africa, தமிழ்கார்டியன், மே 10, 2012

பகுப்பு:தென்னாப்பிரிக்கத் தமிழர்
பகுப்பு:1950 பிறப்புகள்
பகுப்பு:2012 இறப்புகள்
பகுப்பு:தென்னாப்பிரிக்க அரசியல்வாதிகள்
ஒயில் கும்மி

**** என்பது, ஒயிலாட்டத்துடன் கையில் கும்மியடித்துக் கொண்டே ஆடும் ஒருவகை ஆட்டமாகும். இது குறைந்த அளவிலான அசைவுகளைக் கொண்ட ஒருவகை ஆட்டமாகும். இது ஒயிலாட்டத்துடன் நெருங்கிய தொடர்புடைய கலை. இக்கலை *நாட்டுக் கொட்டு ஆட்டம்* என்றும் அழைக்கப்படுகிறது.இந்த ஆட்டம் கொங்கு மண்டலத்தில் வேளாண் மக்களால் ஆடப்படுகிறது. இவ்வாட்டத்திற்கென, தனியானப் பயிற்சிகள் எதுவும் இல்லை.  இக்கலையில் பானைத்தாளம், தோற்பானைத்தாளம் , சிங்கி ஆகிய இசைக்கருவிகளுள், ஏதேனும் ஒன்றினைப் பயன்படுத்துகின்றனர். போதுவாக விழா நேரங்களிலும், திருமணத்தின்போதும் ஒயில் கும்மி ஆடப்படுகிறது.  இந்நிகழ்ச்சியில் இடையர், கள்ளர் போன்ற இடைநிலைச் சாதியினரே பங்கேற்கின்றனர் .வேளாண் தொழிலில் செழிப்பு வேண்டியும், வெப்ப நோய் குறைய வேண்டியும், மழையை எதிர்நோக்கியும், **ஒயில் கும்மி** நிகழ்த்தப்படுகிறது .

## ஆடும் முறை
இந்த ஆட்டத்தை வரிசையாகவம், வட்டமாகவும் இருவகையிலும் ஆடுவர். ஒருவரில் ஆரம்பித்து எத்தனைப்பேர் வேண்டுமானாலும் ஆடலாம். பொதுவாக இந்த ஆட்டமாது பக்கவாதியம் இல்லாமல் கைதட்டு ஓசையை மட்டும் கொண்டு அமைந்த கலையாக இது உள்ளது. என்றாலும் பக்கவாத்தியமும், துவரைமணிச் சலங்கையும் கொண்டு ஆடுவது சிறப்பு. வேட்டியைப் பஞ்சகச்சம் வைத்துக் கட்டி, வண்ணச்சட்டை, தலையில் குஞ்சம் வைத்த தலைப்பாகை, கழுத்தில் பட்டை ஆகியவற்றைக் கட்டியிருப்பர். வாத்தியார் எனப்படும் குரு இவர்களின் எதிர் நிற்பார். இவரே பாட்டையும் ஆட்டத்தையும் துவக்கி வைப்பார். குழுவினர் ஆளோடு ஆள் உரசாமல் ஒரு முழம் இடைவெளியில் நின்று பாடிக்கொண்டே ஆடுவர். இந்த ஒயில் கும்மியில் வரும் பாடல்கள் பொதுவாக சங்கராபரணம் இராகத்தில் அமையும்.
## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
ஒட்ட நாடகம்

**** என்பது, ஒட்டர் என்ற சாதியினரால் நிகழ்த்தப்படும் கலை என்பதால், *ஒட்ட நாடகம்* எனப்படுகிறது. இக்கலை, *ஒட்டக்கூத்து* எனவும் அழைக்கப்படுகிறது . இக்கூத்தானது, சேலம் , ஈரோடு , தர்மபுரி ஆகிய மாவட்டங்களில் மாரியம்மன் கோவில் விழாக்களில் நிகழ்த்தப்படுகிறது.

இவ்விழாக்கள் பெரும்பாலும் பங்குனி,சித்திரை மாதங்களில் நிகழ்வதால், இக்கலையும்,  இந்த மாதங்களிலேயே நிகழ்த்தப்படுகிறது . ஒட்ட நாடகத்தின் எல்லாப் பகுதிகளும், இசைப்பாட்டுகளாலேயே நிகழ்கிறது. கூத்தாக மட்டுமே நடிக்கப்பட்டு வந்த இந்நாடகமானது, இன்றைய நிலையில் *சித்திரவல்லி நாடகம்* என்ற பெயரில் நாடகமாக நிகழ்கிறது.நகர்ப்புறத் தாக்கம் இல்லாத இடங்களில் கூத்தாகவும், நகரங்களில் நாடகமாகவும் இன்றும் நடத்தப்பட்டு வருகிறது.

## மேற்கோள்கள்


பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
பகுப்பு:கூத்து
மெசியா நம்பிக்கை யூதம்

**மெசியா நம்பிக்கை யூதம்** (, *மெசியானிக் யூடயிசம்*) என்பது ஒரு 1960 மற்றம் 1950களில் உருவாகிய சமய இணைப்பு இயக்கமாகும். இது நற்செய்தி அறிவிப்பு கிறிஸ்தவ இறையியலுடன் யூத நடைமுறை மற்றும் சொல்லியல் மூலங்களை ஒன்றிணைக்கிறது. மெசியா நம்பிக்கை யூதமானது இயேசு யூதரின் மெசியா மற்றும் மகனாகிய கடவுள் (திரித்துவம்) ஆகிய இரண்டையும் கருத்துக்களையும் பொதுவாகக் கொண்டுள்ளது. ஆயினும், சிலர் திரித்துவம் பற்றிய நம்பிக்கைகளை ஏற்றுக் கொள்வதில்லை. சில மறுப்புக்களுடன், எபிரேய வேதாகமம் மற்றும் புதிய ஏற்பாடு என்பன அதிகாரபூர்வமானதும் தெய்வத்தன்மையான தூண்டுதலுக்குள்ளான வேதப்புத்தகம் என நம்பப்படுகின்றது.

இயேசுவை ஒரே கடவுளின் மீட்பராக ஏற்றுக் கொள்வதனூடாக மீட்பினை அடைய முடியும் என்று அநேக மெசியா நம்பிக்கை யூதம் அமைப்புகள் கருதுகின்றன. இது இயேசுவின் மரணம், உயிர்ப்பு ஊடாக சகல பாவங்களுக்கான பரிகாரம் கிடைத்துவிட்டது என நம்புகின்றது. யூத சட்டம் அல்லது நடத்தைப் பழக்கங்களிளைப் பின்பற்றுவது கலாச்சார விடயமே, அதனூடாக மீட்பினை அடைய முடியாது மெசியத்துவத்திலும் இயேசுவின் தெய்வீகத்திலும் நம்பிக்கை என்ற மெசியா நம்பிக்கை யூதத்தின் பொதுக் கருத்தானது பல கிறிஸ்தவ பிரிவுகளினதும் கருத்தாகவும் யூதச் சமய இயக்கங்களினால் கிறிஸ்தவத்திற்கும் யூதத்திற்கும் இடையேயான வேற்றுமையாகவும் பார்க்கப்படுகின்றது. பிரதான கிறிஸ்தவ குழுக்கள்  மெசியா நம்பிக்கை யூதத்தை கிறிஸ்தவத்தின் ஒரு வடிவமாகவே ஏற்றுக் கொள்கின்றன.

மெசியா நம்பிக்கை யூதத்தைக் கடைப்பிடிப்பவர்களில் சிலர் இன அடிப்படையில் யூதர்கள். பலர் இது யூதத்தின் ஒரு பகுதி என வாதிடுகின்றனர் யூத அமைப்புக்களும் இசுரேலிய உயர் நீதிமன்றமும் இதனை மறுத்து, கிறிஸதவத்தின் ஓர் வடிவமாகவே கருதுகின்றது. 2003 முதல் 2007 வரை, அமெரிக்காவில் 150 மெசியா நம்பிக்கை யூத வழிபாட்டு இல்லங்கள் பெருகி 438 ஆகவும், இசுரேலில் 100 அதிகமாகவும், உலகளவில் பலவாகவும் இவ்வமைப்பு பெருகியுள்ளது. பெரிய மெசியா நம்பிக்கை யூத அமைப்புக்களுடன் சிறியளவு அமைப்புகள் சேர்ந்தோ அல்லது அங்கீகரிக்கப்பட்டோ காணப்படுகின்றன. இவ்வமைப்பு 6,000க்கும் 15,000க்கும் இடைப்பட்ட அங்கத்தவர்களை இசுரேலிலும் 250,000 அங்கத்தவர்களை அமெரிக்காவிலும் கொண்டுள்ளதாக 2008இல் அறிக்கை வெளியிட்டது.

## வரலாறு
### 19ம் நூற்றாண்டுக்கு முன்

## குறிப்புகள்

## வெளியிணைப்புகள்
### பொது
*The Jerusalem Council – Messianic Beit Din
*Messianic Jewish Rabbinical Council 
* Basics of Messianic Judaism 
*Fundamentals of Messianic Jewish Theology 

### சமயப்பிரிவுகள்
*UMJC Union of Messianic Jewish Congregations
*IAMCS
*The Southern Baptist Messianic Fellowship
*Association of Messianic Congregations

### எபிரேய மூலம்
*Hebrew for Christians

பகுப்பு:மெசியா நம்பிக்கை யூதம்
வேதிக் குறியீடு

[thumb|[ஆசியம்|ஆசியத்தின் வேதிக் குறியீடு]]
**வேதிக் குறியீடு** அல்லது **இரசாயனக் குறியீடு** (*Chemical Symbol*) என்பது ஒரு தனிமத்துக்கான அனைத்துலக முறையில் ஏற்றுக் கொள்ளப்பட்ட ஓரெழுத்தால் அல்லது இரண்டு எழுத்துகளாலான குறியீடு ஆகும்.

## வேதிக் குறியீட்டை எழுதுதல்

வேதிக் குறியீட்டை எழுதும்போது முதலெழுத்து மாத்திரமே பேரெழுத்தாக எழுதப்படும். எடுத்துக்காட்டாக, ஈலியத்திற்கான குறியீடு *He* ஆகும் (**He***lium* என்ற ஆங்கிலச் சொல்லை அடிப்படையாகக் கொண்டது.). ஈயத்துக்கான குறியீடு *Pb* ஆகும் (**P***lum***b***um* என்ற இலத்தீன் சொல்லை அடிப்படையாகக் கொண்டது.). தங்குதனுக்கான குறியீடு *W* ஆகும் (**W***olfram* என்ற இடாய்ச்சு மொழிச் சொல்லை அடிப்படையாகக் கொண்டது.).

### தனிமம் பற்றிய தகவல்கள்
வேதிக் குறியீட்டில் குறிப்பிட்ட தனிமம் பற்றிய தகவல்களும் குறிப்பிடப்படுவதுண்டு.
* குறிப்பிட்ட தனிமத்தின் திணிவெண்ணானது வேதிக் குறியீட்டின் இடது பக்க மேன்மூலையில் காட்டப்படும் (எ-டு: *<sup>14</sup>N*).
* குறிப்பிட்ட தனிமத்தின் அணுவெண்ணானது வேதிக் குறியீட்டின் இடது பக்கக் கீழ்மூலையில் காட்டப்படும் (எ-டு: *<sup>74</sup>W*).

## மூன்று எழுத்துகளாலான குறியீடு

புதிதாகக் கண்டுபிடிக்கப்பட்ட தனிமங்களுக்கு மட்டும் தொடக்கத்தில் மூன்று எழுத்துகளினாலான குறியீடு வழங்கப்படும். எடுத்துக்காட்டாக, தொடக்கத்தில் *Uno* என்ற தற்காலிகக் குறியீடு ஆசியத்துக்கு வழங்கப்பட்டது. இப்போது *Hs* என்ற குறியீடு பயன்படுத்தப்படுகின்றது.

## இதையும் பார்க்க
* தனிமங்களின் குறியெழுத்துப் பட்டியல்

## மேற்கோள்கள்

பகுப்பு:வேதியியல்
பகுப்பு:தனிமங்கள்
ஆட்சி மொழி

**ஆட்சி மொழி** () அல்லது **அரசுமொழி** அல்லது **அலுவல் மொழி** அல்லது **உத்தியோகப்பூர்வ மொழி** என்பது நாடுகளில், பிராந்தியங்களில் விசேட சட்ட அந்தஸ்து வழங்கப்பட்ட மொழியைக் குறிக்கும். சட்டமன்றங்கள் மற்றும் பிற சட்ட உறுப்புகள் பொதுவாக இம்மொழியைத் தான் தமது பொதுமொழியாகப் பயன்படுத்துகின்றன. மக்கள் பயன்படுத்தும் மொழியைச் சட்டத்தினால் மாற்ற முடியாதுபயன்படுத்தும் மொழியைக் குறிக்காது ஆனால் அரசாங்கம் பயன்படுத்தும் மொழியையே குறிக்கும்.

விதிவிலக்குகள் இருந்தாலும், பொதுவாக, ஆட்சி மொழியானது அந்நாட்டின் பெரும்பான்மை மக்களால் பேசப்படும் மொழியாகும்; இருந்த போதிலும், பல நாடுகளில் ஆட்சி மொழியற்ற ஏனைய மொழிகளிலும் ஆவணங்கள் வரையப்படவேண்டும் என சட்டம் வலியுறுத்துகிறது.

அதிகாரப்பூர்வமாக அங்கீகரிக்கப்பட்ட சிறுபான்மை மொழிகள் ஆட்சிமொழிகள் அல்ல. அரசால் அங்கீகரிக்கப்பட்டு பாடசாலைகளில் கற்பிக்கப்பட்டு அதிகாரப்பூர்வ ஆவணங்களில் பயன்படுத்தப்படும் சிறுபான்மை மொழிகள் ஆட்சிமொழியாக இருக்க வேண்டிய கட்டாயம் கிடையாது.

## இந்தியாவில் ஆட்சி மொழி

இந்திய ஒன்றிய அரசின் ஆட்சி மொழியாக தேவநாகரி எழுத்து முறை கொண்ட இந்தி மொழி மற்றும் ஆங்கில மொழி இருக்கும். ஆனால் ஆங்கிலம் 15 ஆண்டுகளுக்கு மட்டுமே தொடர்ந்து ஆட்சி மொழியாக தொடரும் என இந்திய அரசியலமைப்பின் பிரிவு 343 கூறுகிறது.இந்திய மாநிலங்கள் மற்றும் ஒன்றியப் பகுதிகளில் ஆங்கில மொழியுடன், அந்தந்த மாநில மற்றும் ஒன்றியப் பகுதியின் மொழிகளே ஆட்சி மொழியாக இருக்கும்.

## மேற்கோள்கள்

பகுப்பு:மொழிகள்
ஓரேருழவர்

**ஓரேருழவர்** சங்க கால நல்லிசைப் புலவர்களுள் ஒருவர். இவர் குறுந்தொகையில் ஒரு பாடலும்  புறநானூற்றில்  ஒரு பாடலும்  பாடியுள்ளார். 
#### பாடல் தரும் செய்தி
ஒக்கலாகிய ஒத்துப்போகும் உறவினரும் நண்பரும் துணை இருந்தால் யார் எந்தத் துன்பம் தந்தாலும் அத்துன்பத்திலிருந்து விடுபடலாம் என்னும் உலகியல் உண்மை ஓர் உவமை வாயிலாக இதில் சொல்லப்படுகிறது. மேளம் தட்டும்போது அதில் உள்ள தோல் அடிபடுவது போல, ஒருவன் ஒரு மானைச் சேறுபட்ட களர்நிலத்தில் ஓடவைத்துப் பிடிக்க முயல்கிறான். அப்போது அந்த மான் படும் துன்பம் போன்ற துன்பம் நேர்ந்தாலும், ஒக்கல் உதவி இருந்தால் தப்பித்துப் பிழைத்துக் கொள்ளலாம்.

## பெயர்க்காரணம்
ஓரேருழவர் என்பது இவரின் இயற்பெயரன்று. அஃது இவரின் சிறப்புப் பெயராகும். குறுந்தொகையில் இவர் பாடிய பாடலில் அமைந்துள்ள அழகான உவமையே இவருக்கு இப்பெயரைத் தந்தது.

அவ்வுவமையானது:

பொருள் தேடித் தலைவியைப் பிரிந்து சென்ற தலைவன் வினைமுடிந்து மீண்டு முல்லை நிலம் வழியாக வருகிறான். பெய்த மழையின் ஈரம் காயும் முன் வயலை உழுதுவிட விரைந்து செல்லும் ஒரே ஓர் ஏரை உடைய உழவனைப் போலத் தலைவியைக் காண தலைவனின் உள்ளமும் விரைந்தது.
## வெளி இணைப்பு
* ஓரேருழவர் பாடல் புறநானூறு 193 விளக்கத்துடன்
பகுப்பு:பெயர் தெரியாச் சங்கப் புலவர்கள்
* ஓரேருழவர் பாடல் குறுந்தொகை 131 விளக்கத்துடன்
## அடிக்குறிப்பு
சமூகத் தனிமை

**சமூகத் தனிமை** என்பது சமூகத்துடன் ஒரு தொடர்பற்ற நிலையைக் குறிக்கும். இது உளவியல் ரீதியான மனச்சிக்கல் ஆகும். இது தற்காலிகமாக வரக்கூடிய இயல்பான தனிமையுணர்வு போன்றது அல்ல. உண்மையான சமூகத் தனிமை என்பது நீண்ட காலத்திற்கு நீடிக்கக் கூடியது. இதனை உடைய மனிதருக்கு பெரும்பாதிப்பை ஏற்படுத்தும்.

இது நாள் தோறும் தொடர்ந்தால் ஏற்படுத்தும் விளைவுகள்:
*பல நாட்களாக வீட்டினுள்ளேயே இருத்தல்.
*நண்பர்களுடன் அதிகம் பேசாதிருத்தல்
*மக்களுடன் தொடர்பாடலை முடிந்தளவு குறைத்துக் கொள்ளுதல்
இது கவலைமிகுந்த மனநிலைக்கு வழிவகுக்கும், ஏனெனில், தங்களுக்கு இது சரி, தவறு என்பதை உணர்த்த யாரும் இருப்பதில்லை.

## பின்னணி

உளவியல் காரணமாகவும், மன நிலை மாற்றம் காரணமாகவும் சமூகத் தனிமை ஏற்படுகிறது. ஒரு மனிதனிடத்தில் இக்குணம் (சிறுவயது முதல் இளைய பருவம் வரை) தொடர்ந்து நீடித்தால், வாழ்வில் தனிமையையே விரும்புவார்கள்.
தற்காலத்தில் உள்ள இணைய வசதி, அலைபேசிகள், சமூக வலைத்தளங்கள் போன்றவை சமூகத்தனிமைக்கு காரணமா என்று சமூகவியலாளர்கள் ஆராய்கின்றனர்.

## எதிர்நோக்கும் பிரச்சினைகள்

இப் பிரச்சனை 15 வயது தொடக்கம் 30 வயதுக்குள் உட்பட்ட நபர்களுக்கே அதிகபட்சமாக ஏற்படுகிறது. மாணவர்கள் பள்ளி செல்வதில் சிரமம் எதிர்கொள்கின்றன. பல மக்கள் வேலைவாய்ப்பு இல்லாமல் வாழ்க்கை வாழ்கின்றனர். பல தற்கொலை நேர்ந்துள்ளது.

## மேற்கோள்கள்


பகுப்பு:சமூக உளவியல்
பதிபசுபாச விளக்கம் (நூல்)

பதி பசு பாசம் என்பது சைவ சித்தாந்த கோட்பாடு. இதனை விளக்கிக் காட்டும் வகையில் சிவஞான வள்ளல் ஒரு நூல் செய்துள்ளார். இது அவர் யாத்துள்ள 20 நூல்களில் ஒன்று. 
*இந்த நூலின் காலம் 15ஆம் நூற்றாண்டு.
இதில் 257 விருத்தப்பாடல்கள் உள்ளன. நூலாசிரியர் தன் ஆசிரியர் சுயம்பிரகாசருக்கும், திருமூலர், வியாசர் போன்றோருக்கும் வணக்கம் கூறிவிட்டு நூல் செய்கிறார். இதில் வரும் தேவிகாலோத்திரம் என்னும் பகுதியில் காலத்தின் பாகுபாடுகள் அக்காலக் கண்ணோட்டத்தில் கூறப்படுகின்றன.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

பகுப்பு:15 ஆம் நூற்றாண்டுத் தமிழ் நூல்கள்
சித்தாந்த தரிசனம்

சித்தாந்த தரிசனம் என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. பாயிரம், பதி, பசு, பாசம், பாசமோசனம், சிவயோகம் என்னும் ஐந்து இயல்களைக் கூறும் வெண்பாக்களையும், 379 குறள்வெண்பாக்களையும் கொண்ட நூல் இது. இந்த நூல் சைவ சமயக் கருத்துகள் பலவற்றின் தொகுப்பு போல் உள்ளது. திருக்களிற்றுப்படியார், கந்தரலங்காரம் ஆகியவற்றிலுள்ள சொற்றொடர்கள் இதில் பயின்றுவருகின்றன. 
*இந்த நூலின் காலம் 15ஆம் நூற்றாண்டு.
இந்த நூலிலுள்ள ஒரு வெண்பா
:எங்கண்ணைக் குட்டிய குட்டெங்கேனும் பட்டதோ
:மங்கையர் மேலடித்த மத்தடிபோல் – எங்கேனும்
:பட்டதோ எங்கள் பசுபதிமேல் பட்டஅடி
:பட்டதே எவ்வுயிர்க்கும் பார்.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
ஞான விளக்கம்

ஞான விளக்கம் என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 101 வெண்பாக்களைக் கொண்ட நூல். 
*இந்த நூலின் காலம் 15ஆம் நூற்றாண்டு.
இந்த நூலிலுள்ள ஒரு வெண்பா
:சம்பந்தர் பேரறிவும் வாகீசர் தம்துறவும்
:நம்பியா ரூரர்தம் நட்(பு)இணைவும் – அன்(பு)உருவாம்
:திண்ணனார் பேரன்பும் சிறுத்தொண்டர் பத்தியையும்
:அண்ணமே எற்(கு)ஈந்(து) அருள்.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
இகாரசு

கிரேக்கத் தொன்மவியலில் இகாரசு (*Icarus*) என்பவர் (தொன்கிரேக்கம்:  Ἴκαρος, Íkaros, எட்ருசுகன்: Vikare), மிகவும் திறமைவாய்ந்த கைவினைஞரான டெடாலசு (*Daedalus*) என்பாரின் மகனாவார்.  இவருக்கு இவர் தந்தையார் இறகுகள் மற்றும் மெழுகாலான இறக்கையைக் கட்டுவித்தார் எனவும், அவற்றினுதவியோடு அவர் 'கிரட்' எனப்படும் தீவிலிருந்து தப்ப முயன்றார் எனவும் கதைகள் வழங்கப்படுகின்றன.  கதிரவனுக்கு அருகில் பறக்கவேண்டாம் என்று இவர் தந்தையார் அறிவுறுத்தியிருந்தார், அதைக் கேளாமல் அவர் கதிரவனுக்கு அருகில் பறந்ததால் இறக்கையிலிருந்த மெழுகு உருகி இறக்கை செயலிழந்தது; அவர் கடலில் விழுந்து மூழ்கியிறந்தார்.  கிரீசு நாட்டின் *எல்லானிக் வான்படைக் கழகம்* இகாரசு நினைவில் பெயர் சூட்டப்பட்டுள்ளது.  கிரேக்கத் தொன்மவியல் இலக்கியங்களில் பறத்தல் முயற்சியில் ஈடுபட்ட நிபுணராக *இகாரசு* கருதப்படுகிறார்.

## குறிப்புகள்

## குறிப்புதவிகள்
*Graves, Robert, (1955) 1960. *The Greek Myths*, section 92 *passim*
*Smith, William, ed. *A Dictionary of Greek and Roman Biography and Mythology*
*Pinsent, J. (1982). *Greek Mythology*. New York: Peter Bedrick Books.
*Icarus, The Phoenix (2011). a Phoenix hero from the game *DotA*.

## வெளியிணைப்புகள்
*[Spoof [Civil Aviation Authority (United Kingdom)|CAA] Style Accident Report About Icarus Incident]
*

பகுப்பு:கிரேக்கத் தொன்மவியல்
டெடாலசு

கிரேக்கத் தொன்மவியலில் டெடாலசு (Daedalus) என்பவர் (கிரேக்கம்: Δαίδαλος - தந்திரமான வேலையாள் என்ற பொருளுடையது, எட்ருசுகன்: Taitale), ஒரு திறமைமிகுந்த கைவினைஞராவார்.  இவர் இகாரசு மற்றும் லாபிக்சு என்பாரின் தந்தையார் ஆவார்.  இகாரசுக்கு இறகுகள் மற்றும் மெழுகாலான இறக்கையைக் கட்டமைத்து அவர் பறப்பதற்குக் காரணமாயிருந்தார்.  புனைவு அறிவியலாளர்களில் இவர் முக்கியமானவர் ஆவார்.

## குறிப்புதவிகள்

## மூலங்கள்

*Thomas Bulfinch's* [[Bulfinch's Mythology|Mythology]]*
*Encyclopaedia Britannica Daedalus
*Andrew Stewart, ''One Hundred Greek Sculptors: Their Careers and Extant Works''. Begins with Daedalus.
*Peter Hunt, "Ekphrasis or Not? Ovid (Met. 8.183-235 ) in Pieter Bruegel the Elder’s Landscape with the Fall of Icarus"  Essay on Brueghel's visualisation of Ovid.

பகுப்பு:கிரேக்கத் தொன்மவியல்
குவித்தேரியா

**புனித குவித்தேரியா** (; ; ; ) 2ம் நூற்றாண்டைச்சேர்ந்த கிறித்தவப் புனிதரும், கன்னியரும், மறைசாட்சியும் ஆவார். இவரின் வாழ்க்கையைப்பற்றி முழுவதும் தெரியவில்லை. இவர் ரோமை புனிதர்களின் பட்டியலில் (Roman Martyrology) இடம் பெறுகின்றார். இவரின் விழாநாள் மே 22 ஆகும்.

வீரமாமுனிவர் இவரைக் காவியத்தலைவியாகக் கொண்டு எழுதிய *கித்தேரியம்மாள் அம்மானை* என்னும் நூல் இவரின் வரலாற்றையும், இவர் கி.பி 1716 புனிதர் பட்டம் பெற்ற வரலாற்றையும் களமாகக் கொண்டுள்ளது. வீரமாமுனிவர் எழுதிய இந்நூல் திருநெல்வேலி மாவட்டத்தில் வங்க கரையோரம் அமைந்த கூத்தென்குழி  எனும் கடற்கரை கிராமத்தில் பாதுகாக்கப்பட்டு வருகிறது.

## குவித்தேரியாவும் அவரின் சகோதரிகளும்
போர்த்துகல் பாரம்பரியப்படி இவரின் சகோதரிகளான ஐமேலியா; லிபெறதா; ஜெமா; ஜெனீப்ரா; ஜெர்மானா; பசிலிசா; மரிக்கா; மற்றும் விடோரியா என்னும் சிறிய குழுவிற்கு தலைவியாக குவித்தேரியா இருந்தார் என்பர். இவர்கள் அனைவரும் ரோமில்  இராணுவ அதிகாரியாக இருந்த ஒருவருக்கு ஒரே பிரசவத்தில் பிறந்த ஒன்பது குழந்தைகளாவர். ஒரு அடிமைப்பெண்னைப் போல ஒரே நேரத்தில் ஒன்பது மகள்களை பெற்றெடுத்ததால் வெறுப்படைந்த இவர்களின் தாய், இவர்களை ஒரு ஆற்றில் முக்கி கொல்ல வேலைக்காரிக்கு உத்தரவிட்டார். ஆனால் அவள் தலைவிக்கு கீழ்படியாமல், குழந்தைகளை சில உள்ளூர் பெண்களுக்கு தத்து கொடுத்தார். இவர்களது தந்தைக்கு இவர்களின் பிறப்பு செய்தி தெரியாமல் இருந்தது.

இவர்கள் வளர்ந்த பின்னர் ஒருமுறை ரோமானிய கடவுளர்களை வழிபாட மறுத்தனர். ஆகவே அவ்விடத்திற்கு அதிகாரியாக இருந்த தங்களின் தந்தையின், முன் கொண்டுவரப்பட்டனர். அவர்களைக்கண்ட உடனேயே அவர்களை தனது மகள்கள் என அவர் உணர்ந்தார். அவர்களின் தந்தை அவர்களை ரோம அதிகாரிகளுக்கு திருமணம் செய்து வைக்க விரும்பினார். அவர்கள் அதற்கு இணங்க மறுத்ததால் அவர்களை ஒரு கோபுரத்தில் சிறைவைத்தார். எனினும், அவர்கள் அங்கிருந்து தப்பி, அங்கிருந்த மற்ற கைதிகளையும் விடுவித்தனர்.

பின்னர் இவர்கள் உரோமைப் பேரரசுக்கு எதிராக கரந்தடிப் போரில் ஈடுபட்டனர். இப்போரின் போது இவர்கள் அனைவரும் கொல்லப்பட்டனர். குவித்தேரியா தலை வெட்டி கொல்லப்பட்டார்.

## படக்காட்சியகம்

|புனித கித்தேரியம்மாள் ஆலயம் , கூத்தென்குழி . 

Image:Sainte-quitterie.jpg|புனித குவித்தேரியா ஆலயம், அயிர்-சோர்-அல்தோர், பிரான்சு
Image:Alcazardesanjuan santaquiteria.jpg|புனித குவித்தேரியா ஆலயம், ஸ்பெயின்
Image:Manakarai Church.jpg|புனித கித்தேரியம்மாள் ஆலயம், மனக்கரை, தூத்துக்குடி, தமிழ்நாடு, இந்தியா

புனித கித்தேரியம்மாள் ஆலயம் , கூத்தன்குழி

## ஆதாரங்கள்

## வெளி இணப்புகள்
*Saints of May 22: Quiteria 
* Santa Quiteria
* As Festas de Santa Quitéria, em Ferrel
* Detalle del retablo de Santa Quiteria
* Santa Quiteria

பகுப்பு:போர்த்துக்கேய கிறித்தவப் புனிதர்கள்
பகுப்பு:எசுப்பானியாவின் கிறித்தவப் புனிதர்கள்
பகுப்பு:கிறித்தவ மறைசாட்சிகள்
வேதமூர்த்தி பொன்னுசாமி

**வேதமூர்த்தி பொன்னுசாமி** (*Waytha Moorthy Ponnusamy*, பிறப்பு: 16 சூலை 1966), ஒரு மலேசிய வழக்குரைஞர் ஆவார். இவர் மனித உரிமைகள் ஆர்வலர். தற்போது இண்ட்ராப் குழுவினருடன் இணைந்து, மலேசிய இந்துக்களுக்கு எதிரான செயல்களுக்கு எதிர்ப்புத் தெரிவிக்கிறார்.

## இளமைப் பருவம்
மலேசியாவுக்கு குடிபெயர்ந்த பொன்னுசாமி அருணாச்சலம் என்பவருக்கு மகனாகப் பிறந்தார். இவர் தனது வழக்கில், தன் கல்விக்காக பெற்றோர் தங்கள் வீட்டினை விற்றதாகக் கூறியியுள்ளார். இவர் இந்தியர் என்பதால் பல்கலைக்கழகத்தில் அனுமதி கிடைக்கவில்லை என்று குற்றம் சாட்டுகிறார்.

பகுப்பு:1966 பிறப்புகள்
பகுப்பு:மலேசியத் தமிழ் அரசியல்வாதிகள்
பகுப்பு:வாழும் மக்கள்
பகுப்பு:மலாக்கா மக்கள்
சிவபெருமான் மும்மணிக்கோவை

**சிவபெருமான் மும்மணிக்கோவை** என்னும் இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று மும்மணிக்கோவை.

அகவல், வெண்பா, கட்டளைக்கலித்துறை ஆகிய மூன்று பாடல்கள் தொடர்ச்சியாக மாறி மாறி வருமாறு அடுக்கப்பட்டுள்ள 30 பாடல்களைக் கொண்டது இந்த நூல். 

இதன் ஆசிரியர் இளம்பெருமானடிகள்; காலம் 8ஆம் நூற்றாண்டு.

## பாடல்
;அகவல் பாடல் 4
:சடையே, நீரகம் ததும்பி நெருப்பு கலிக்கும்மே 
:மிடறே. நஞ்சகம் துவன்றி அமிர்து பிலிற்றும்மே
:வடிவே, முளிஎரி கவைஇத் தளிர் தயங்கும்மே
:அடியே, மடங்கல் மதம் சீறி மலர் பழிக்கும்மே
:அஃதான்று, இனைய என்று அறிகிலம் யாமே, முனைதவத்
:: தலைமூன்று வகுத்த தனித்தாள்
::கொலையூன்று குடுமி நெடுவேலோயே

;வெண்பா பாடல் 8
:உடைதலையின் கோவை ஒருவடமோ, கொங்கை
:புடைமலிந்த வெள்ளேருக்கம் போதோ, - சடைமுடிமேல்
:முன்னநாள் பூத்த முகிழ்நிலவோ முக்கண்ணான்
:இன்னநாள் கட்ட(து) இவள்.

;கட்டளைக்கலித்துறை பாடல் 24
:தாரிளங் கொன்றைநல் ஏறு கடாவித் தலைமைமிக்க
:ஏரிள மென்முலைப் பொன்மலை யாட்டிக்(கு)எற் றேஇவன்ஓர்
:பேரிளங் கொங்கைப் பிணவொடுங் கூடிப் பிறைக்கொழுந்தின்
:ஓரிளந் துண்டம் சுமந்தையம் வேண்டி உழிதருமே.   

## காலம் கணித்த கருவிநூல்
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005

## அடிக்குறிப்பு

பகுப்பு:மும்மணிக்கோவைகள்
பகுப்பு:8 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
திருமுருகன் வீரன்

**திருமுருகன்** (பிறப்பு: சனவரி 9, 1983) மலேசியக் கால்பந்தாட்ட வீரராவார். தற்போதைய மலேசிய கால்பந்துக் குழுவில் உள்ள முன்னணி வீரரும் இவரே. 2005 ஆம் ஆண்டு நடைபெற்ற மணிலா கடல்விளையாட்டுப் போட்டிகளில் மலேசிய கால்பந்துக் குழுவிற்கு வெண்கலப் பதக்கம் வென்று தந்தார்.

## வெளியிணைப்புகள்
*Player profile - doha-2006.com
*Player profile - national-football-teams.com
*Defender vows to help Malaysia into final 

பகுப்பு:மலேசிய விளையாட்டு வீரர்கள்
பகுப்பு:மலேசியத் தமிழர்
பகுப்பு:வாழும் மக்கள்
பகுப்பு:1983 பிறப்புகள்
சிறீலங்கா முஸ்லிம் காங்கிரசு

**சிறீலங்கா முஸ்லிம் காங்கிரசு** (*Sri Lanka Muslim Congress*) என்பது இலங்கையின் ஒரு அரசியல் கட்சியாகும். கிழக்கு மாகாணத்தின் காத்தான்குடி நகரில் 1981 ஆம் ஆண்டில் எம். எச். எம். அஷ்ரப் தலைமையில் இடம்பெற்ற கிழக்கு மாகாண உள்ளூர்த் தலைவர்களின் ஒரு சிறிய கூட்டத்தில் இலங்கை முஸ்லிம்களைப் பிரதிநித்துவப் படுத்துவதற்காக இக்கட்சி உருவாக்கப்பட்டது. 2004 ஆம் ஆண்டு இடம்பெற்ற நாடாளுமன்றத் தேர்தல்களில் 2% வாக்குகளைப் பெற்று 225 இடங்களில் 5 இடங்களைக் கைப்பற்றியது.

## வெளி இணைப்புகள்
*அதிகாரபூர்வ இணையத்தளம் 

## மேற்கோள்கள்

பகுப்பு:இலங்கை அரசியல் கட்சிகள்
சிவாகமக் கச்சிமாலை

**சிவாகமக் கச்சிமாலை** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 100 கட்டளைக் கலித்துறைப் பாடல்களைக் கொண்ட நூல். இந்த நூலின் காலம் 15ஆம் நூற்றாண்டு. இதில் உள்ள எல்லாப் பாடல்களும் ‘கச்சி ஏகம்பனே’ என முடிகின்றன. இதன் உள்நோக்கம் சிவ ஆகமங்களை விளக்குதல். 
ஆகமம் என்பது ஆ கமம் என்னும் இரு தமிழ்ச் சொற்களின் புணர்நிலைத் தொடர். ஆ என்பது ஆன்மா. சைவ சித்தாந்தத்தில் இது பசு எனக் கூறப்படும். கமம் எனும் சொல் நிறைவு என்னும் பொருளைத் தரும். தொல்காப்பியம், உரியியல் நூற்பா 58 உயிர் சிவத்தோடு ஒன்றி நிறைவு பெறுதலை உணர்த்தும் தமிழ்ச்சொல் தொடர் ஆகமம்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
சுருதிசார விளக்கம்

**சுருதிசார விளக்கம்** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 91 விருத்தப் பாடல்களைக் கொண்ட நூல். 
*இந்த நூலின் காலம் 15ஆம் நூற்றாண்டு.
சுருதி என்பது வேதம். வேதத்தில் மகாவாக்கியங்கள் நான்கு. இந்த நான்கின் பொருளை விளக்குவது இந்த நூல். திருமூலர், சடகோபர், சிவாக்கர் (சிவ வாக்கியார்), வெண்காடர், சுயம்பிரகாசர் ஆகியோரை வணங்கியபின் நூல் விரிகிறது.
சுகமுனிவன் தன் ஐயங்களை பிரமன், சனகன் ஆகியோரிடம் வினவுவதாகவும், அவர்கள் விளக்கம் சொல்வதாகவும் நூல் அமைந்துள்ளது.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
ஆசியம்

**ஆசியம்** (*Hassium*) என்பது ஒரு செயற்கைத் தனிமம் ஆகும். இதனுடைய தனிம எண் 108. *Hs* என்பது இதனுடைய வேதிக் குறியீடு ஆகும். இத்தனிமம் முதன்முதலில் 1984இல் அவதானிக்கப்பட்டது. இத்தனிமம், செயற்கையாக உருவாக்கப்பட்ட 20 தனிமங்களில் ஒன்றாகும். தனிம வரிசைப் பட்டியலில் எட்டாவது கூட்டத்தில் அதிக எடையுடைய தனிமம் இதுவே. இத்தனிமத்துடைய அரை ஆயுட்காலம் ~10 நொடிகளாகும்.

## பெயர்

இத்தனிமத்திற்குத் தொடக்கத்தில் *Uno* என்ற குறியீடு வழங்கப்பட்டது. 1992இலேயே செருமானியக் கண்டுபிடிப்பாளர்களால் இதற்கு ஆசியம் எனப் பெயர் சூட்டப்பட்டது.

## இதையும் பார்க்க
* தனிம அட்டவணை

## மேற்கோள்கள்

பகுப்பு:தனிமங்கள்
பகுப்பு:தாண்டல் உலோகங்கள்
மாறுகண்

**மாறுகண்** பொதுவாக இது   *கண்தசை கண்நோய்* எனப்படுகிறது. இந்த வகை மாறுகண் கோளாறை சிறு வயதிலேயே சரிசெய்து இருக்க வேண்டும். வயதான பிறகு மாறுகண் கோளாறை சரிசெய்ய “காஸ்மெடிக் சர்ஜரி” முறையை நாடலாம். ஆனால், இதனால் பார்வைத் தெளிவு ஏற்படும் என்று உறுதியாக கூற முடியாது. அதேபோல் கண்பயிற்சியும் சிறுவயதில்தான் பலன் கொடுக்கும். உடனே கண் மருத்துவரை அணுகுவது நல்லது.

மாறுகண் என்பது இரண்டு கண்களும் ஒரே திசையில் ஓரிடத்தைப் பார்க்க இயலாத தன்மைக்குக் கொடுக்கப்பட்டுள்ள பெயராகும். ஒவ்வொரு கண் விழி அசைவும் நான்கு நேராகவும் இரண்டு சாய்ந்தும் உள்ள ஆறு தசை நார்களின் செயல்களைப் பொறுத்தே அமையும். இவற்றின் குறைகளே ஓரக் கண்பார்வையை ஏற்படுத்துகின்றன. ஏதாவது தசைநார் கண்ணை சரியாக இழுத்துப் பிடிக்காமலோ, அல்லது கருவிழியை ஒரு முனையை நோக்கி செலுத்தாமலோ இருந்தால், **மாறு கண்** உண்டாகிறது. குழந்தைகளின் தொலை பார்வைக் கோளாறு பல தடவைகளில் உள்புறமாக ஓரக்கண்பார்வையைத் தோற்றுவிக்கிறது. அதுவும் குறிப்பாகக் குழந்தையானது அருகிலுள்ளவற்றைப் பார்க்கும் போதே இது தோன்றும்.

கிட்டப்பார்வை வெளிப்புறப் பக்கவாட்டுப் பார்வையை உண்டாக்கும். குழந்தைப் பருவ காலத்திற்குச் சில ஆண்டுகள் கழித்தே ஓரக்கண் பார்வை பக்கவாதத் தாக்கத்தால் வழக்கமாய்த் தோன்றுகிறது. காரணம் மூளையைச் சில நோய்கள் தாக்குவதால் அல்லது கண்களின் தசை நார்களின் நரம்புகளைச் சில நோய்கள் தாக்குவதால் இது ஏற்படுகிறது.

ஒரு கண் மற்ற கண்ணைக் காட்டிலும் சிறந்த பார்வை உடையதாயின், சிறந்த பார்வையுடைய கண் அதிகமாகப் பயன்படுத்தப்படுகிறது. அதனால் மேலும் மேலும் திறன் குறைந்து அதன் செயல் தன்மை குறைந்து கொண்டே செல்லத் தொடங்குகிறது. எனவே ஒருக்கணிப்புக்கண் சிகிச்சை எவ்வளவு விரைவாகத் தொடங்க முடியுமோ அவ்வளவு விரைவாகத் தொடங்கப்படவேண்டும். ஒரு கறுப்பு லென்சை சிறப்புக் கண்ணின் தனிப்பயனைத் தடை செய்யும் பொருட்டு, ஒரு பக்கத்தில் கொண்ட மூக்குக் கண்ணாடியை அணிவதே வழியாகும். இவ்வணிதல், செயல் குறைந்து வரும் கண்ணை மேலும் செயலிழப்பதிலிருந்து தடுக்கும். கண்ணின் தசைநார்களை வலுப்படுத்த உதவுவதற்காகச் சரியான பார்வை சார்ந்த பயிற்சிகள் எனக் கூறப்படும் தனிப்பட்ட பயிற்சிகள் கொடுக்க வேண்டும். அப்பயிற்சியில் சரியாக இலக்கு நோக்கி உதவ ஒரு உருவத் துளையிட்ட மூக்குக் கண்ணாடியும் கொடுத்தல் உண்டு. சில நபர்களுக்கு நோயுற்ற கண்ணின் தசை நார்களைச் சரிப்படுத்த அல்லது சிறந்த கண்ணின் வலுமிகுந்த தசைநார்களின் வலுவை நெகிழச் செய்ய அறுவைச் சிகிச்சையும் தேவைப்படுகிறது.

## நம்பிக்கை
பிற‌ந்த குழ‌ந்தை‌க்கு மாறு க‌ண் இரு‌ந்தா‌ல் அ‌தி‌ர்‌ஷ்ட‌ம் எ‌ன்று நினைப்பவர்கள் உண்டு. ஆனால் மருத்துவரீதியில் இது ஒரு குறைபாடு.
## மேற்கோள்கள்

பகுப்பு:கண் குறைபாடுகள்
பஞ்சவர்

**பஞ்சவர்** என்னும் சொல் பாண்டியரை உணர்த்தும். இப்பெயரில் இலங்கையை பொதுக்காலத்திற்கு சற்று முன்னர் ஆண்ட ஐந்து பாண்டியர்களும் குறிக்கப்படுகின்றனர். சங்ககாலத்திலும் பிற்காலத்திலும் பாண்டியரை பஞ்சவர் என்னும் பெயருடன் அழைப்பது மரபாகவே ஆனது.

## சங்ககாலக் குறிப்புகள்
# சிலப்பதிகாரத்தில் வரும் நெடுஞ்செழியனை வாயில்காவலன் 'பழியொடு படராப் பஞ்சவ வாழி' என்று வாழ்த்தி விளிக்கிறான். 
# பாண்டியன் வெள்ளியம்பலத்துத் துஞ்சிய பெருவழுதியை, காவிரிப்பூம்பட்டினத்துக் காரிக்கண்ணனார் ‘செருமாண் பஞ்சவர் ஏறு’ என்றும், ‘தமிழ் கெழு கூடல் தண்கோல் வேந்து’ என்றும் குறிபிடுகிறார்.  
# முத்தொள்ளாயிரம் பாண்டியரைப் பஞ்சவர் எனக் குறிப்பிடுகிறது.  
# பஞ்சவன், வானவர்கோன் ஆரம் பூண்டவன் வானவர்கோன் ஆரம் வயங்கியதோள் பஞ்சவன் எனப் பாராட்டப்படுகிறான்.  
# கூடல் நகரம் 'பசிவு இல் உயர் சிறப்பின் பஞ்சவன் கூடல்' எனப் போற்றப்படுகிறது. 
;கருதத்தக்கவை
# திருமால் ‘பஞ்சவர்க்குத் தூது நடந்தான்’ எனப் போற்றப்படுகிறார்.  
# ஐவரும் (5), ஈரைம்பதின்மரும் (100) போரிட்டதைப் புறநானூறு குறிப்பிடுகிறது. 
இவற்றால் பஞ்சவர் என்னும் சொல் பாண்டியரைக் குறிக்கப் பயன்படுத்தப்பட்ட காரணம் விளங்கவில்லை.

## பிற்காலம்
சங்ககாலத்துக்கு பிறகு பெரும்பாலும் மதுரையில் மூத்தவனான பட்டத்தரசன் இருக்க தென்பாண்டி நாடு மற்றும் வட தமிழகத்தில் மூத்தவனது நான்கு சகோதரர்கள் இருந்து நடத்துவது வழக்கம். அதனால் பஞ்சவர் என்னும் பெயர் பிற்காலத்திலும் வழக்கில் இருந்தது. இதை பாண்டியர்களின் படைத் தளபதிகளாய் இருந்தவர்கள் சிலரும் தன் பெயரோடு பட்டமாக சேர்த்துக் கொண்டனர். அவற்றில் அதிகம் அறியப்படும் பாண்டியர்கள் சிலரின் பட்டியல் கீழே கொடுக்கப்பட்டுளது.

# குலோத்துங்கச் சோழனால் முறியடிக்கப்பட்ட பஞ்ச பாண்டியர்கள்.
# மார்க்கோ போலோவால் குறிப்பிடப்படும் பஞ்ச பாண்டியர்கள்.
# குலசேகர ராசா கதையில் வரும் பஞ்ச பாண்டியர்.
# தென்காசிப் பாண்டியர்கள் கல்வெட்டுகளில் குறிக்கப்படும் பஞ்ச பாண்டியர்கள்.

## அடிக்குறிப்பு

பகுப்பு:பாண்டியர் பெயர் முறைமை
நிராமய அந்தாதி

**நிராமய அந்தாதி** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 10 வெண்பாக்களைக் கொண்டு அமைந்துள்ள அந்தாதிச் சிறு நூல். 

திருஞான சம்பந்தரைப் போற்றும் நூல் இது. திருஞான சம்பந்தரை இந்நூல் ‘துரை காழிச் சம்பந்தர்’ எனக் குறிப்பிடுகிறது. 14ஆம் நூற்றாண்டில் வாழ்ந்த இரட்டையரும், அருணகிரிநாதரும் தோன்றல் அல்லது தலைவனைக் குறிப்பிடும் சொல்லாகத் ‘துரை’ என்னும் சொல்லைப் பயன்படுத்துகின்றனர். எனவே இந்த நூலின் காலம் 15ஆம் நூற்றாண்டு எனக் கொள்ளப்படுகிறது.
*நிர்மலம் என்னும் சொல் அழிவைக் குறிக்கும். 
*நிராமயம் என்னும் சொல் மாற்றத்தைக் குறிக்கும். 
குளவி தன் கூட்டுப்புழுவைக் கொட்டக்கொட்டக் குளவியாக மாறிவிடுவது போலவும், விழல் என்னும் நாணல் ஆறு அமாவாசைகளில் பிடுங்கிப் பிடுங்கி நட்டால் விளாமிச்சையாக மாறிவிடுவது போலவும் குணப்பண்புகள் மாறிவிடும் என இது குறிப்பிடுவது கருதிப் பார்க்கத் தக்கது.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:அந்தாதிகள்
எஸ். இராமச்சந்திரன்

**எஸ். இராமச்சந்திரன்** (திசம்பர் 4, 1949 - பெப்ரவரி 16, 2020) இலங்கையின் மெல்லிசை, மற்றும் பொப் இசைப் பாடகர் ஆவார்.

## வாழ்க்கைச் சுருக்கம்
யாழ்ப்பாண மாவட்டம், நவாலி என்ற ஊரில் பிறந்த இராமச்சந்திரன் வளர்ந்தது அரியாலையில். அரியாலை சிறீபார்வதி வித்தியாசாலையில் ஆரம்பக் கல்வி கற்று பின்னர் கனகரத்தினம் மத்திய மகா வித்தியாலயத்தில் உயர்கல்வி கற்றார். பாடசாலை நாட்களிலேயே யாழ்ப்பாணம் கண்ணன் கோஷ்டி இசைக் குழுவில் இணைந்து கோயில் திருவிழாக்களில் பாடியிருக்கிறார். பள்ளிப் படிப்பை முடித்த பின்னர் இலங்கை வானொலியில் ஒலிப்பதிவாளராக 1970இல் பணியில் சேர்ந்தார். வானொலி இசைப் பகுதி நிகழ்ச்சித் தயாரிப்பு உதவியாளராகப் பணியாற்றினார். இவரின் மனைவி பத்மாசனி. இவர்களுக்கு கானரூபன், மூகாம்பிகை என இரண்டு பிள்ளைகள் உள்ளனர்.

## மெல்லிசைப் பாடகராக
1970களின் ஆரம்பம் இலங்கையில் ஈழத்து இதழ்கள், ஈழத்துத் திரைப்படங்கள், மெல்லிசைப்பாடல்கள், பொப் இசைப் பாடல்கள் எனக் கொடி கட்டிப்பறந்த காலம். இராமச்சந்திரனுக்கும் வானொலியில் பாடும் சந்தர்ப்பங்கள் கிடைத்தன. இவர் "வான நிலவில் அவளைக் கண்டேன் நான் ....!", "ஆடாதே ஆடாதே சூதாட்டம் ஆடாதே...." போன்ற பல புகழ் பெற்ற பாடல்களைப் பாடினார். கொழும்பு தமிழ் கலைஞர் சங்க மூலமாக பல கலை நிகழ்ச்சிகளை நடத்தியுள்ளார்.

## மறைவு
நீண்ட காலம் சுகவீனமுற்றிருந்த எஸ். ராமச்சந்திரன் 2020 பெப்ரவரி 16 அன்று தனது 70-வது அகவையில் கொழும்பில் காலமானார்.

## மேற்கோள்கள்

பகுப்பு:1949 பிறப்புகள்
பகுப்பு:2020 இறப்புகள்
பகுப்பு:இலங்கைக் கலைஞர்கள்
பகுப்பு:ஈழத்துக் கலைஞர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து மெல்லிசைப் பாடகர்கள்
பகுப்பு:ஈழத்து வானொலிக் கலைஞர்கள்
செயற்பாட்டு வரைபடம்

**செயற்பாட்டு வரைபடம்** (Activity Diagram) என்பது ஒரு பணிப்போக்கின் (workflow) செயற்பாடுகளையும் (activities) செயல்களையும் (actions) காட்சிவடிவத்தில் விளக்கி ஆவணப்படுத்த உதவும் ஒரு வரைபடம் ஆகும்.  பொதுவாக மென்பொருட்களின் செயற்பாடுகளை விபரிக்க இது பயன்படுத்தப்படுகிறது.  இது ஒருங்கு மாதிரியாக்க மொழியின் செயல் விளக்க வரைபட சீர்தரங்களில் ஒன்று.  இது செயல்வழிப் படத்தை ஒத்தது. ஆனால் செயல்வழிப்படம் போல் அல்லாமல் concurrency செயற்பாடுகளை செயற்பாட்டு வரைபடம் கொண்டு விளக்கலாம்.  

## குறியீடுகள்
* கறுப்பு வட்டம் - தொடக்கம்
* வளைவு கொண்ட செவ்வகம் - செயற்பாடுகள்
* சாய்சதுரம் - முடிவுகள்
* bar - concurrency பிரிதல், சேர்தல்
* அம்புக்குறி - செயல் நடக்கும் ஒழுங்கு
* வட்டத்துக்குள் கறுப்பு வட்டம் - முடிவு
* Swimlanes - ஒரே வகையான செயற்பாடுகளை பிரித்துக் காட்டும் கோடுகள்

## வெளி இணைப்புகள்
* UML 2 Activity Diagramming Guidelines - 
* UML 2 Activity Diagrams - 

பகுப்பு:வரைபடங்கள்
பகுப்பு:ஒருங்கு மாதிரியாக்க மொழி
சிந்தனை வெண்பா

**சிந்தனை வெண்பா** என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 35 வெண்பாக்களைக் கொண்ட நூல். இந்த நூலின் காலம் 15ஆம் நூற்றாண்டு.

திருஞான சம்பந்தரைப் போற்றிப் பாடப்பட்ட நூல் இது. மெய்கண்டார், வெண்காடர், எம்குரு, சிற்றம்பலவர், சுகர் ஆகிய ஐவரை இந்த நூல் ‘பூரணர்’கள் எனக் குறிப்பிடுகிறது. சான்றோர் என்னும் பழந்தமிழ்ச்சொல் பூரணர் ஆயிற்று. சாலும் என்றால் போதும் என்று பொருள்.  பூரணம் என்பது பூரித்த நிறைவுநிலை.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:வெண்பா
ஔவையார் வழிபாடு

**ஔவையார் வழிபாடு** அல்லது **செவ்வாய் பிள்ளையார் வழிபாடு** என்பது, தமிழ்நாட்டிலுள்ள பெண்களால் மட்டுமே நடத்தப் பெறும் ஒரு இந்து சமய வழிபாடாகும். இந்த வழிபாட்டில் ஆண்கள் கலந்து கொள்ள கூடாது.  அதனால் ஆண்களுக்கு இந்த வழிபாட்டினை காணவும், அதன் நோக்கம் மற்றும் வழிபாட்டு முறை பற்றி அறிந்து கொள்ளவும் தடையுள்ளது. 

## வேறு பெயர்கள்
ஔவையார் வழிபாடு என்று அழைக்கப்படும் இந்த வழிபாடு முறை பல்வேறு பெயர்களில் அறியப்படுகிறன. செவ்வாய் பிள்ளையார் வழிபாடு என்றும், பாட்டி வழிபாடு என்றும் சில இடங்களில் அழைக்கப்படுகின்றன. அது போல இந்த வழிபாட்டிற்காக பெண்கள் கடைபிடிக்கும் விரதம் ஔவையார் விரதம், செவ்வாய் பிள்ளையார் விரதம் என்று வழங்கப்படுகிறது.

## வழிபாட்டிற்கான காலம்
இந்த வழிபாட்டு முறை பொதுவாக ஆடி, தை, மாசி மாதங்களில்,  தொடர்ந்து ஏதேனும் மூன்று செவ்வாய்க்கிழமைகளில் நடத்தப்படுகிறது. இந்த வழிபாட்டிற்காக "அசந்தா ஆடியிலும் தப்புனா தையிலும் மறந்தா மாசியிலும்" என்ற சொல்லாடலுடன் வழங்கிவருகிறது.

## நடத்தப்பெறும் முறை

வயதான சுமங்கலிப் பெண்ணின் தலைமையில், நள்ளிரவில் தேர்வு செய்யப்பட்ட ஒரு வீட்டில் இந்த வழிபாடு நடக்கும். அரிசி மாவை உப்பில்லாமல் பிசைந்துக் கொழுக்கட்டை செய்து, வேப்பிலை, புளிய இலை, புங்க இலைகளைப் பரப்பி அதில் கொழுக்கட்டையைப் படைத்து வழிபாடு செய்வர். இவ்வழிபாட்டுக்குத் தலைமையேற்ற வயதான சுமங்கலிப் பெண், ஒளவையாரின் பிள்ளையார் வழிபாட்டு கதையை அனைவருக்கும் எடுத்துச் சொல்வார்.

## நடைபெறும் காலம்
ஆடி மாதத்தின் செவ்வாய்க் கிழமைகளில் ஔவையார் வழிபாடு நடைபெறுகிறது. தை, மாசி மாதங்களின் செவ்வாய்க் கிழமைகளிலும் இந்த வழிபாடுகள் நடத்தப் பெறுவது உண்டு.

## வழிபாட்டிற்கான நோக்கம்
இவ்வழிபாடு மேற்கொள்ளும் கன்னியருக்கு அவர்களின் மனம் விரும்பிய மாப்பிள்ளை கிடைப்பார் என்பது நம்பிக்கை.

## ஔவையார் கொழுக்கட்டை
இந்த ஔவையார் வழிபாட்டில் பெண்கள் மட்டுமே கலந்து கொள்ள முடியும். ஆண்கள் கலந்து கொள்ள அனுமதி இல்லை. வழிபாட்டில் பயன்படுத்தப்படும் கொழுக்கட்டையை ***ஔவையார் கொழுக்கட்டை*** எனச் சொல்வார்கள். இந்தக் கொழுக்கட்டைப் பிரசாதம் ஆண்களுக்கு கொடுக்கப்படுவதில்லை. ஆண்கள் கண்ணில் பட்டால் அவர்களின் கண் கெட்டு விடும் என்று எச்சரிக்கையும் செய்யப்படுகின்றது. இதனால் பெண்கள் இதை மறைவாக வைத்துத்தான் சாப்பிடுவார்கள். சில வீடுகளில் சிறுவர்களின் தொல்லைகள் காரணமாக, ஆண் குழந்தைகளுக்கு, இந்தக் கொழுக்கட்டையை உண்ணத் தருவதுமுண்டு.

## உசாத்துணை

* தினமலர் ஆன்மீக மலர், 14.07.2012  (சென்னை பதிப்பு)

## ஆதாரங்கள்


## வெளி இணைப்புகள்
* செவ்வாய் பிள்ளையார் வழிபாடு - குழலியின் பகிர்வுகள்

பகுப்பு:இந்து சமய வழிபாடுகள்
பகுப்பு:தமிழ்நாட்டு விழாக்கள்
பகுப்பு:இந்து சமய விழாக்கள்
நிறைவு வாதம்

**நிறைவு வாதம்** (*Supersessionism*) என்பது *இரட்டை உடன்படிக்கையுடன்* நேரடியாக வேறுபட்ட கிறித்தவ இறையியல். கடவுள் மனிதருடன் செய்யும் உறவு என வேதாகமம் வெளிப்படுத்துவது உடன்படிக்கைகள் என அறியப்படுகின்றது. ஆகவே, நிறைவு வாதத்தின் சர்ச்சைக்குரிய மூலக் கருத்து, இசுரவேலருடன் மோசேயூடாக செய்த உடன்படிக்கையை கிறிஸ்தவ உலகுடனான புதிய உடன்படிக்கை இடம் பிடிப்பது ஆகும். 

நிறைவு வாதம் புதிய ஏற்பாட்டு வசனங்களின் விளக்கமும், அதன்படி யூதர்களுடன் கடவுள் செய்துகொண்ட உடன்படிக்கை கிறிஸ்தவ சபையூடாக கிறிஸ்தவர்களுக்கு கடவுளுடனான உறவினால் உடைமையாகின்றது என விளக்கப்படுகின்றது.

## மேற்கோள்கள்

## மேலும் வாசிக்க
* Vlach, Michael J. ''The Church as a Replacement of Israel: An Analysis of Supersessionism''.  PhD Dissertation. Southeastern Baptist Theological Seminary, 2004.
* Charles D. Provan.  ''The Church Is Israel Now: The Transfer Of Conditional Privilege.''  (supports supersessionism)
* Calvin L. Smith, ed. ''The Jews, Modern Israel and the New Supercessionism: Resources for Christians (King's Divinity Press, 2009).''   (challenges supersessionism)

## உசாத்துணை

* Michael Forrest and David Palm, "All in the Family:  Christians, Jews and God ", *Laywitness* magazine, July–August, 2009. An article opposing "extreme" supersessionism and dual covenant theology.
* "Why Catholics for Israel?" an article by Catholics opposing supersessionism.
* Michael J. Vlach. Supersession Info Page (opposing supersessionism)
* "The Attacks of Replacement Theology" (opposing supersessionism)
* Mikael Knighton. "False Gospel: Supersessionism (Replacement Theology)"  (opposing supersessionism)

பகுப்பு:கிறித்தவ இறையியல்
பகுப்பு:நிறைவு வாதம்
தாகூர் கலைக் கல்லூரி

**தாகூர் கலைக் கல்லூரி** *(Tagore Arts College)*, புதுச்சேரியின் லாசுபேட்டையில் அமைந்துள்ள மிகப் பழமையான பட்டப் படிப்புக் கல்லூரிகளில் ஒன்றாகும். இது 1961ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழகத்தின் இணைவினைப் பெற்றுள்ளது. இந்த கல்லூரி கலை, வர்த்தகம் மற்றும் அறிவியலின் பல்வேறு பிரிவுகளில் பல்வேறு இளங்கலை/அறிவியல் படிப்புகளை வழங்குகிறது.

## துறைகள்

### அறிவியல்

* இயற்பியல்
* வேதியியல்
* கணிதம்
* தாவர அறிவியல்
* விலங்கியல்
* உளவியல்
* கணினி அறிவியல்

### கலை மற்றும் வணிகம்

* தமிழ்
* ஆங்கிலம்
* பிரஞ்சு
* வரலாறு
* சமூகவியல்
* தத்துவம்
* சுற்றுலா
* பொருளாதாரம்
* வர்த்தகம்

## அங்கீகாரம்
இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.

## மேற்கோள்கள்

## வெளி இணைப்புகள்

* 

பகுப்பு:புதுச்சேரியில் உள்ள கல்லூரிகள்
விறலியர்

**விறலியர்** என்பது கூத்தர் என்ற சொல்லின் பெண்பால். மலைபடுகடாம் நூலைக் *கூத்தராற்றுப்படை* என்பர். அதில் விறலியர் தொன்றுதொட்டு வரும் மரபுப்படி முதலில் கடவுளை வாழ்த்திப் பாடி ஆடுவர் எனக் குறிப்பிடப்பட்டுள்ளது. 

விறலி என்பவள் பாண்மகள் எனவும் அழைக்கப்படுகின்றாள்

விறலியர் இசைக்கருவிகளுடன் செல்வர்.  

பாட்டுப் பாடிப் பண்ணிசைக்கேற்ப ஆடுவர். பாட்டின் பொருள் புலப்படும்படி உடல் உறுப்புகளை அசைத்துக் காட்டுவர். இவர்கள் இவ்வாறு காட்டுவதற்கு ‘விறல்’ என்று பெயர்.
;அகத்திணைப் பாடல்களில் விறலியர்
திருமணம் செய்துகொண்டு வாழும் கற்பு ஒழுக்கத்தில் தலைவன் பரத்தையோடு இருந்துவிட்டு வீடு திரும்பும்போது தலைவி ஊடுவாள். அந்த ஊடலைத் தீர்க்க உதவும் வாயில்களில் விறலியரும் ஒரு சாரார்.
## அடிக்குறிப்புகள்

## காண்க

பகுப்பு:தமிழர் வாழ்வியல்
பகுப்பு:கலைஞர்கள்
பகுப்பு:தொல்காப்பியம்
என்டபே நடவடிக்கை

**என்டபே நடவடிக்கை** இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு பணயக் கைதிகள் மீட்பு நடவடிக்கையாகும். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (*Air France*) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமான மைக்கல் பாகோஸ் பணயக் கைதிகளாக கொலை அச்சுறுத்தலுக்குள்ளாயினர்.

## இவற்றையும் பார்க்க
*மொசாட்
*ஒப்பேரா நடவடிக்கை
*ஓச்சாட் நடவடிக்கை
*மரக்கால் நடவடிக்கை

## குறிப்புகள்

## உசாத்துணை

## Further reading

*
*
*
*
*
*
*
*
*

## வெளியிணைப்புகள்
*Operation Thunderbolt, video by National Geographic, 4 min.
*Raid on Entebbe video and digitized reenactment, 9 min.
*Operation Thunderbolt – part 1 video documentary – detailed, 9 min. part 2  10 min.
*isayeret.com – The Israeli Special Forces Database
*BBC Article and Videos – 4 July 1976: Israelis rescue Entebbe hostages (BBC)
*BBC: 30th anniversary of the raid on Entebbe
*BBC Age of Terror – Episode 1: Terror International
*Operation Entebbe protocols Ynetnews 5 Nov. 2010. transcripts of Israeli Cabinet discussions

பகுப்பு:இசுரேலியப் போர்கள் மற்றும் முரண்பாடுகள்
பகுப்பு:உகாண்டா